**Ministru kabineta rīkojuma projekta "Grozījumi Ministru kabineta 2015.gada 29.jūnija rīkojumā Nr.334 "Par Korupcijas novēršanas un apkarošanas biroja izvietošanu valsts nekustamajā īpašumā Citadeles ielā 1, Rīgā"" sākotnējās ietekmes novērtējuma ziņojums (anotācija)**

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts "Grozījumi Ministru kabineta 2015.gada 29.jūnija rīkojumā Nr.334 "Par Korupcijas novēršanas un apkarošanas biroja izvietošanu valsts nekustamajā īpašumā Citadeles ielā 1, Rīgā"" izstrādāts, lai precizētu Korupcijas novēršanas un apkarošanas biroja (turpmāk – KNAB) ēkas Citadeles ielā 1, Rīgā nomas maksas ilgtermiņa saistības sakarā ar valsts akciju sabiedrības "Valsts nekustamie īpašumi" (turpmāk -VNĪ) noteiktās nomas maksas samazinājumu un attiecīgi veiktu finansējuma pārdali citu KNAB papildu maksājumu sadārdzinājuma segšanai.  Ministru kabineta rīkojums stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | KNAB un VNĪ iniciatīva, pamatojoties uz Ministru kabineta 2018.gada 20.februāra noteikumiem Nr.97 "Publiskas personas mantas iznomāšanas noteikumi". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 29.jūnija rīkojuma Nr.334 "Par Korupcijas novēršanas un apkarošanas biroja izvietošanu valsts nekustamajā īpašumā Citadeles ielā 1, Rīgā" (turpmāk – Rīkojums Nr.344) 1.12.apakšpunkts noteic, ka likumprojektā “Par vidēja termiņa budžeta ietvaru 2018., 2019. un 2020. gadam” un likumprojektā “Par valsts budžetu 2018. gadam” KNAB budžetā jāparedz finansējums ilgtermiņa saistībām nekustamā īpašuma (kadastra Nr. 0100 010 0141) Citadeles ielā 1, Rīgā (turpmāk - nekustamais īpašums Citadeles ielā 1, Rīgā), nomas maksas izdevumu segšanai VNĪ 2018. gadā 340 470 *euro* apmērā (nomas maksa par deviņiem mēnešiem), no 2019. gada līdz 2038. gadam 453 959 *euro* apmērā katru gadu un 2039. gadā 113 490 *euro* apmērā (nomas maksa par trim mēnešiem);  VNĪ 2019.gada 18.aprīļa vēstulē Nr.4/2-3/3903 norādīts, ka 2018.gada 4.decembrī VNĪ valdē izskatīts projekta noslēguma ziņojums un apstiprināta jauna īpašuma nomas maksa, kas noteikta atbilstoši Ministru kabineta 2018.gada 20.februāra noteikumos Nr.97 "Publiskas personas mantas iznomāšanas noteikumi" (spēkā no 2018.gada 1.jūnija) noteiktajai kārtībai. Ņemot vērā VNĪ ieviestos uzskaites procesus, VNĪ ir no jauna aktualizējis nomas maksas aprēķinu visam nomas periodam atbilstoši minēto noteikumu 69.punktam. Turklāt ilgtermiņa saistību pasākumam "KNAB ēkas Citadeles ielā 1, Rīgā, telpu nomas maksas izdevumu segšanai" tiek samazināts finansējums 12 106 *euro* apmērā 2019. un turpmākajiem gadiem, ņemot vērā, ka turpmāk ilgtermiņa saistībās tiks paredzēts finansējums tikai ēkas Citadeles ielā 1, Rīgā nomas maksas segšanai, savukārt apdrošināšanas izdevumi un nekustamā īpašuma nodokļa kompensācijas izdevumi tiks nodrošināti KNAB budžeta programmas 01.00.00 "Korupcijas novēršanas un apkarošanas birojs" esošo līdzekļu ietvaros.  Ņemot vērā minēto, tiek veikti grozījumi Rīkojumā Nr.344, svītrojot tā 1.1 2.apakšpunktu un papildinot to ar jaunu 1.2 punktu šādā redakcijā:  "Korupcijas novēršanas un apkarošanas biroja budžetā paredzēt ilgtermiņa saistības pasākumam "KNAB ēkas Citadeles ielā 1, Rīgā, telpu nomas maksas izdevumu segšanai" 2019.gadā 407 925 *euro* apmērā, no 2020.gada līdz 2038.gadam 422 653 *euro* apmērā katru gadu un 2039.gadā 105 664 *euro* apmērā (nomas maksa par trim mēnešiem).".  Līdz ar to, samazinot nomas maksu nekustamajam īpašumam Citadeles ielā 1, Rīgā, samazinās arī ilgtermiņa saistības pasākumam "KNAB ēkas Citadeles ielā 1, Rīgā, telpu nomas maksas izdevumu segšanai": 2019.gadā par 33 928 *euro*, 2020. - 2023.gadā par 19 200 *euro* ik gadu un tālākajā laika posmā par 292 800 *euro*.  Ņemot vērā minēto, KNAB ietaupītos līdzekļus novirzīs KNAB mutvārdu un procesuālo dokumentu tulkošanai. Kriminālprocesa likuma 11.panta pirmā un ceturtā daļa noteic, ka kriminālprocess notiek valsts valodā un amatpersona, kura veic kriminālprocesu, var veikt atsevišķu procesuālo darbību citā valodā, pievienojot procesuālā dokumenta tulkojumu valsts valodā. Minētā likuma 679.panta pirmā un otrā daļa paredz, ka krimināltiesiskās sadarbības lūgumu raksta un iesniedz valsts valodā un ka starptautiskajos līgumos paredzētajos gadījumos lūgumam pievieno tā tulkojumu valodā, kuru valstis izvēlējušās par sazināšanās valodu.  Ņemot vērā, ka ir paplašinājusies Biroja sadarbība izmeklēšanas jomā ar citu valstu tiesībsargājošajām institūcijām un pieaudzis izpildāmo ārvalstu tiesiskās palīdzības lūgumu skaits, kā arī, salīdzinot ar iepriekšējo periodu, ir palielinājušies izdevumi krimināllietu materiālu tulkojumiem 1,9 reizes, līdz ar ko KNAB izdevumi tulkošanas pakalpojumiem ir ieplānoti iepriekšējo gadu līmenī, kas ir nepietiekami.  Tādējādi, lai nodrošinātu netraucētu mutvārdu un procesuālo dokumentu tulkošanas pakalpojumu saņemšanu, KNAB mutvārdu un procesuālo dokumentu tulkošanai nepieciešams paredzēt papildu asignējumu 2019.gadā 33 928 *euro* un no 2020.gada 19 200 *euro* ik gadu. |
| 3. | Projekta izstrādē iesaistītās institūcijas un publiskas personas kapitālsabiedrības | KNAB un VNĪ. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019.gads | | Turpmākie trīs gadi (*euro*) | | | | |
| 2020. | | 2021. | | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 453 959 | 0 | 453 959 | 0 | 453 959 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 453 959 | 0 | 453 959 | 0 | 453 959 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 453 959 | 46 034 | 453 959 | 31 306 | 453 959 | 31 306 | 31 306 |
| 2.1. valsts pamatbudžets | 453 959 | 46 034 | 453 959 | 31 306 | 453 959 | 31 306 | 31 306 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -46 034 | 0 | -31 306 | 0 | -31 306 | -31 306 |
| 3.1. valsts pamatbudžets | 0 | -46 034 | 0 | -31 306 | 0 | -31 306 | -31 306 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ilgtermiņa saistību samazinājums pasākumam "KNAB ēkas Citadeles ielā 1, Rīgā telpu nomas izdevumu segšanai" (kods 2261) veidojas, pamatojoties uz VNĪ aktualizētajiem nomas maksas aprēķiniem:   * 2019.gadā ilgtermiņa saistību ieņēmumu un izdevumu samazinājums ir 46 034 *euro, t.i.*: 453 959 *euro* (esošā nomas maksa) - 407 925 *euro* (jaunā nomas maksa) = 46 034 *euro, t.sk.,* 12 106 *euro* (apdrošināšanas izmaksas un nekustamā īpašuma nodoklis par zemi) un 33 928 *euro (nomas maksas ietaupījums);* * No 2020.gada līdz 2038.gadam katru gadu ilgtermiņa saistību ieņēmumu un izdevumu samazinājums ir 31 306 *euro*, t.i.: 453 959 *euro* (esošā nomas maksa) – 422 653 *euro* (jaunā nomas maksa) = 31 306 *euro*, t.sk., 12 106 (apdrošināšanas izmaksas un nekustamā īpašuma nodoklis par zemi)un 19 200 *euro* (nomas maksas ietaupījums); * Par 2039.gada trim mēnešiem ilgtermiņa saistību ieņēmumu un izdevumu samazinājums ir 7 826 *euro*, t.i.: 113 490 *euro* (esošā nomas maksa par trim mēnešiem) – 105 664 *euro* (jaunā nomas maksa par trim mēnešiem)= 7 826 *euro*, t.sk., 3 026 *euro* (apdrošināšanas izmaksas un nekustamā īpašuma nodoklis par zemi par trim mēnešiem)un 4 800 *euro* (nomas maksas ietaupījums)*.*   Detalizēts aprēķins pievienots anotācijas pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Ēkas Citadeles ielā 1, Rīgā nomas maksas ietaupījums tiks izmantots KNAB mutvārdu un procesuālo dokumentu tulkošanas papildu izdevumu segšanai 2019.gadā 33 928 *euro* un no 2020.gada 19 200 *euro* ik gadu. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | KNAB un VNĪ |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Ministru prezidents Arturs Krišjānis Kariņš

Vīzē: Korupcijas novēršanas un

apkarošanas biroja priekšnieks Jēkabs Straume

G.Freimane 67797252

gunita.freimane@knab.gov.lv